ઘોરાડ પક્ષીઓ ચોમાસામાં વિશાળ મેદાનમાં સંવનન કરે છે. જોકે ત્યારે મેદાનમાં ઘાસ ઊગ્યું હોઈ માલધારીઓ પશુઓને ચરાવવા મેદાનોમાં લઇ આવે છે, જેથી પશુઓના પગતળે ઘોરાડનાં ઇંડાં ફૂટી જાય છે. ક્યારેક માલધારીઓ સાથે આવતાં કૂતરાં ઇંડાં સેવતી માદાનો શિકાર કરે છે. આમ, ઘોરાડની વસતી લુપ્ત થઈ રહી છે. આ સ્થિતિમાં માલધારીઓ પશુઓને મેદાનમાં ચરાવવા લઈ જાય અને ઘેરબેઠાં ઘાસચારો મળી રહે તે માટે કોર્બેટ ફાઉન્ડેશન દ્વારા એક મશીનમાં પાણી અને વીજળીની મદદથી રોજનો ૨૦૦ કિલોથી બે ટન સુધીનો ઘાસચારો ઉત્પન્ન કરવાનો પ્રયોગ હાથ ધરાયો છે.